באוגוסט 2012 שונה שמה ל-"NXT Wrestling" ובוטלו תוארי האליפויות של FCW. ארגון ה-WWE השתמש בעבר בשם "NXT" לתוכנית טלוויזיה, שבה מתאבקים זוטרים מ-FCW התחרו זה בזה במטרה להפוך לכוכבי תוכניות ב-WWE.
ב-20 באוגוסט 2019, נודע ש-NXT תעבור לרשת USA אשר משמשת כרשת שבה משודרת תוכנית הדגל של הארגון, Raw. בנוסף התוכנית תועבר בשידור חי בימי רביעי, כשאורכה של התוכנית תהיה שעתיים, החל מ-18 בספטמבר 2019. התזמון להחלטה זו היא בשל המעבר של התוכנית סמאקדאון לרשת פוקס, אך החלטה זו באה בנוסף להשקת התוכנית השבועית של ארגון ההיאבקות החדש All Elite Wrestling בימי רביעי ברשת TNT החל מחודש אוקטובר.
בינואר 2022 מתוכנן אירוע מיוחד בשם NXT New Year's Evil.
אליפויות הליגה.
ב-26 ביוני 2007, בהופעה הראשונה של ליגת הפיתוח, נערך קרב על "האליפות הדרומית במשקל כבד של FCW" בטמפה, פלורידה, בין 21 משתתפים. ב-15 בפברואר 2008 הוכרזה "האליפות במשקל כבד של FCW", בה הפך ג'ק סוואגר (ג'ייק הייגר דאז) למתאבק הראשון שזכה בתואר. באותו החודש הוצגה גם "אליפות הזוגות של FCW" שבה זכו אדי קולון ואריק פרז בטורניר על התואר.
לאחר שינוי שם הליגה ל-"NXT Wrestling", בוטלו כל שמות האליפויות, וכיום קיימים בה שלושה תארים. האליפות הראשית של הליגה היא "אליפות ה-NXT" שהוכרזה ב-26 ביולי 2012, כאשר האלוף הראשון, סת' רולינס, ניצח בגמר הטורניר על התואר את ג'ינדר מהאל. האלוף הנוכחי הוא ברון ברייקר.
האליפות המשנית בליגה היא "אליפות הזוגות של NXT", שהוצגה ב-23 בינואר 2013. האלופים הראשונים בה הם הצמד אדריאן נוויל ואוליבר גריי ("British Ambition"), שזכו בתואר ב-31 בינואר 2013. אוליבר גריי נפצע ולכן המתאבק בו דאלאס החליף אותו כאלוף. ב-2 במאי 2013, אריק רואן ולוק הארפר ("The Wyatt Family") ניצחו את British Ambition וזכו באליפות. ב-20 ביולי, אדריאן נוויל (אלוף הזוגות לשעבר) וקורי גרייבס ניצחו את אריק רואן ולוק הארפר וזכו באליפות. אלופי הזוגות הנוכחיים הם MSK (נאש קרטר ווס לי).
האליפות השלישית בארגון היא "אליפות הנשים של NXT", המיועדת למתאבקות של NXT. אלופת הנשים הראשונה הייתה פייג'. ב-24 באפריל 2014, אליפות הנשים של NXT נלקחה מפייג' בגלל שהחזיקה במקביל גם באליפות הדיוות של ה-WWE. אלופת הנשים הנוכחית היא מנדי רוז.
בשנת 2017 ב- היו שלוש קרבות על שלוש האליפויות של הארגון, המנצחים בקרבות היו אלה ששמרו על אליפויותיהם וניתנה להם חגורות אליפות בעלות עיצוב חדש.
אליפות יחידים נוספת היא אליפות צפון אמריקה של NXT, שהוצגה לראשונה ב-7 במרץ 2018 בתוכנית שהוקלטה ושודרה בטלוויזיה שלושה שבועות לאחר מכן ב-28 במרץ, כשהג'נרל מנג'ר של התוכנית, ויליאם ריגל, הודיע שאלוף צפון אמריקה הראשון ייקבע בקרב סולם משושה באירוע ב-7 באפריל, לילה לפני האירוע הגדול בשנה של ה-WWE, רסלמניה. האלוף הראשון הוא אדם קול. אלוף צפון אמריקה הנוכחי הוא קמרון גריימס.
במרץ 2021 הוצגה לראשונה אליפות זוגות למחלקת הנשים של המותג אשר נקראה בשם אליפות זוגות הנשים של NXT. קאי וגונזלס הוכתרו לאלופות זוגות הנשים הראשונות עקב זכייתן בטורניר זוגות הנשים הראשון לזכר דאסטי רודס. אלופות זוגות הנשים הנוכחיות הן טוקסיק אטרקשן (ג'יג'י דולין וג'ייסי ג'יין).
אליפות ה-NXT.
אליפות ה-NXT (באנגלית: NXT Championship) היא האליפות הראשית של NXT.
יצחק פירוז'ניקוב
יצחק פִּירוֹז'ניקוב (ביידיש: פּיראָזשניקאָוו; ברוסית: И. І. Пирожников; באנגלית: Isaac Piroshnikoff; 8 במאי 1859, חורטיצה, מחוז אלכסנדרובסקי, פלך יקטרינוסלב, רוסיה (אוקראינה) – 14 ביוני 1933, ניו יורק) היה מוזיקאי יהודי, מנצח תזמורות ומקהלות, מלחין שירים עממיים ונגן קונצרטינה וירטואוז שהוכתר בתואר "מלך הקונצרטינה", ומו"ל ובעל בית דפוס, שפעל בעיקר בווילנה ובאחרית ימיו בניו יורק.
קורות חיים.
יצחק בן יוסף (יוסיפוביץ') פירוז'ניקוב נולד בשנת 1859 בכפר חוֹרטיצָה (Хортица) שבמחוז אלכסנדרובסקי, פלך יקטרינוסלב, בדרום-מערב רוסיה (אוקראינה), במשפחה יהודית. למד מוזיקה בקונסרבטוריון של ורשה, והיה למוביל הרכב צבאי בעיר וילנה. בהמשך כיהן כמורה לזמרה בסמינר הממלכתי למורים יהודים בווילנה וכמנצח תזמורת המוסד. שיטת הוראת הנגינה בקונצרטינה (מפוחית יד) שפיתח סייעה לנגנים מתחילים לתפוס את יסודות הנגינה, ונפוצה ברבים מהסמינרים למורים ברוסיה. פירוז'ניקוב סייע להפיץ את השימוש בקונצרטינה ככלי עזר להוראת הזמרה בבתי הספר ברוסיה.
פירוז'ניקוב ניצח על מקהלות נוספות, בהן המקהלה הלאומית שנוסדה ליד האגודה הספרותית-אמנותית בווילנה.
בשנת תרנ"ט-1899 ייסד בווילנה הוצאת ספרים ובית דפוס. בהוצאתו ובבית דפוסו הופיעו מאות ספרים, מהם בעריכתו ובתרגומו – ספרי לימוד ביידיש ובעברית, ספרי יהדות, ספרי קודש ותפילה בלוויית תרגום רוסי, מספרי המקרא בתרגומו לרוסית, סיפורים מקוריים ביידיש, וכן סדרה של 24 חוברות תחת הכותרת "פּיראָזשניקאָווס ביבליאטָעק: בארימטע דערציילונגען איבערזעצט פון פארשיעדענע שפראכן" ('הספרייה של פירוז'ניקוב: סיפורים מפורסמים מתורגמים משפות שונות'), שבה הופיעו תרגומים ליידיש של סיפורים מהספרות האירופית (בעיקר הרוסית והצרפתית).
בשנת 1908 החל להופיע בווילנה כתב העת העברי לילדים "החבר", שהיה היומון העברי הראשון לילדים. את כתב העת יזם וערך המחנך והסופר י"ח טביוב, ושותפו היה המו"ל פירוז'ניקוב.
באביב 1909 הגיע פירוז'ניקוב לביקור בארץ ישראל עם י"ל גולדברג ויעקב שסקין (מראשי ציוני וילנה). בקונצרט המוני שערך ביפו הפליא לנגן בקונצרטינה – כלי נגינה שעד אז טרם נראה ביישוב – והרשים את שומעיו (בהם הסופר והמחנך מרדכי אזרחי-קריצ'בסקי, שפרסם למחרת ביקורת נלהבת שבה הילל את נגינתו הווירטואוזית). בתוך זמן קצר נרכשו בארץ עשרות קונצרטינות, והיא הייתה לכלי הנגינה המרכזי של המורים לזמרה בארץ.
בשנת 1912 היגר פירוז'ניקוב לארצות הברית והתיישב בניו יורק, בשדרות פורט וושינגטון (Fort Washington Ave. 461, בשכונת וושינגטון הייטס שבצפון מנהטן.
בניו יורק ניהל את המקהלה של הארבעטער רינג (חוג הפועלים), את מקהלת "פרייהייט געזאנג פאריין" ('אגודת זמר החרות'; בהמשך נקראה Paterson Jewish Folk Chorus) וכן כמה מקהלות ילדים.
פירוז'ניקוב נפטר בקיץ 1933 בביתו מהתקף לב, בגיל 74.
פרנק ספלמן
פרנק אייזק ספלמן (באנגלית: Frank Isaac Spellman; 17 בספטמבר 1922 - 12 בינואר 2017), היה מרים משקולות יהודי אמריקאי, אלוף אולימפי (לונדון 1948), סגן אלוף עולם (1947) ואלוף המכביה השלישית במשקל חצי בינוני.
ביוגרפיה.
פרנק ספלמן נולד בעיירה קטנה במלוורן, פנסילבניה למשפחת מהגרים בת חמישה ילדים. אביו, דוד, היגר מגרמניה לארצות הברית ועבד כמנהל עבודה במחצבת אבן. אמו, שרה היגרה מאוסטריה ועבדה כתופרת. בגיל 7 התייתם מאביו וגדל בבית יתומים עד גיל 17.
באליפות העולם שנערכה בפריז, צרפת בשנת 1946, הראשונה לאחר מלחמת העולם השנייה זכה ספלמן במדליית ארד במשקל בינוני (372.5 ק"ג), אחרי האלוף האולימפי מברלין 1936 חאדר אל טוני ממצרים (377.5 ק"ג) ובן ארצו ג'ון טרפק (375.0 ק"ג).
סגן אלוף עולם.
באליפות העולם שנערכה בפילדלפיה, פנסילבניה, ארצות הברית בשנת 1947, זכה ספלמן במדליית כסף במשקל בינוני (375.0 ק"ג), אחרי בן ארצו סטנלי סטנצ'יק (405.0 ק"ג) ולפני קים סונג-ג'יפ מקוריאה הדרומית (352.5 ק"ג).
אלוף אולימפי.
באולימפיאדת לונדון (1948) זכה ספלמן במדליית זהב בהרמת משקולות במשקל בינוני (עד 75 ק"ג) בשיא אולימפי חדש של 390 ק"ג (120 ק"ג, 152.5 ק"ג, 117.5 ק"ג), לפני בן ארצו פיט ג'ורג' (382.5 ק"ג) וקים סונג-ג'יפ (380.0 ק"ג) וחאדר אל טוני.
במכביה השלישית שנערכה בשנת 1950 זכה ספלמן במדליית זהב בתוצאה של 357 ק"ג (115 ק"ג, 107 ק"ג, 135 ק"ג)
לאחר המכביה פרש מספורט תחרותי הוא עבד כצלם מקצועי.
רצח באוריינט אקספרס
רצח באוריינט אקספרס (באנגלית: Murder on the Orient Express), הוא ספר מאת הסופרת הבריטית אגאתה כריסטי. הספר יצא לאור ב-1934. עלילת הספר עוסקת בחקירת רצח שאירע ברכבת האוריינט אקספרס הנודעת. הספר הפך עם צאתו לרב מכר ולקלאסיקה ונחשב לספר המפורסם והידוע ביותר שכתבה כריסטי.
עלילת הספר.
הבלש הבלגי הרקול פוארו נקלע לפרשיית רצח סבוכה במיוחד, לאחר שסיים בהצלחה ניהול חקירה סבוכה ורגישה במיוחד עבור הצבא הצרפתי בסוריה. פוארו שירת במשטרת בלגיה. לאחר קריירה ארוכה במשטרה פרש פוארו, עקר ללונדון, והפך לבלש פרטי. כבלש פרטי מצא עצמו פוארו מנהל חקירות ברחבי העולם, ובין היתר סייע לממשלות שונות בחקירות סבוכות במיוחד. לאחר סיום החקירה בחר פוארו לעשות את דרכו חזרה לאנגליה באמצעות רכבת האוריינט אקספרס. באחד הלילות הרכבת נתקעת בשלג באזור מבודד ובבוקר שלמחרת מתגלה גופתו של מר ראצ'ט, דקורה 12 פעמים בדקירות לא אחידות בחזהו. פוארו פותח בחקירת המקרה.
עיבודים לקולנוע.
הספר עובד גם לסרט קולנוע, "רצח באוריינט אקספרס", משנת 1974 אותו ביים סידני לומט, ומככבים בו אלברט פיני כפוארו, שון קונרי בתפקיד קולונל ארבטנוט ולורן באקול כגברת האברד.
עיבוד נוסף לספר נעשה בשנת 2001 ובו גילם אלפרד מולינה את הבלש פוארו. וכמובן, גם בגילום של השחקן דייוויד סושה בסדרת הטלוויזיה הבריטית "פוארו".
בשנת 2017 הופק סרט קולנוע נוסף על פי הספר, "רצח באוריינט אקספרס", בבימויו של קנת בראנה, שאף גילם את הבלש פוארו, ובהשתתפות ג'ודי דנץ', ג'וני דפ, וילם דפו, דרק ג'קובי, ג'וש גד, פנלופה קרוז ומישל פייפר.
תרגום לעברית.